

PROJEKTS uz 28.09.2023.

vēlamais datums izskatīšanai: Attīstības komitejā 11.10.2023.

domē: 26.10.2023.

sagatavotājs un ziņotājs: D. Čūriška

 LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par zemes vienību Ūbeļu iela 18 un Ūbeļu iela 18A, Ādaži, apvienošanu**

Saskaņā ar Ādažu novada pašvaldības domes 23.08.2023. lēmumu Nr. 333 “Par nekustamā īpašuma iegādi “Ūbeļu iela 18A”” pašvaldība sabiedrības vajadzībām - pašvaldības pamatfunkciju izpildes nodrošināšanai - pirmsskolas izglītības iestādes būvniecībai, nopirka nekustamo īpašumu Ūbeļu iela 18A, Ādaži, Ādažu novads, kura sastāvā ir zemes vienība 1,2863 ha platībā ar kadastra apzīmējumu 8044 011 0734 (īpašuma kad. Nr. 8044 011 0738). Ūbeļu iela 18A robežojas ar pašvaldības zemes vienību 0,5022 ha platībā ar kadastra apzīmējumu 8044 011 0193, kuras adrese Ūbeļu iela 18, Ādaži, Ādažu novads (īpašuma kad. Nr. 8044 011 0193). Abas neapbūvētās zemes vienības plānots izmantot pirmsskolas izglītības iestādes būvniecībai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma valsts kadastra informācijas sistēmas datos (turpmāk – kadastrs) zemes vienībai Ūbeļu iela 18 reģistrēts nekustamā īpašuma lietošanas mērķis - “Trīs, četru un piecu stāvu daudzdzīvokļu māju apbūve” (kods 0702), un pašvaldības īpašuma tiesība uz to 18.08.2021. nostiprināta Ādažu pagasta zemesgrāmatas nodalījumā Nr. 100000180011.
2. Kadastrā zemes vienībai Ūbeļu iela 18A reģistrēts nekustamā īpašuma lietošanas mērķis - “Zeme, uz kuras galvenā saimnieciskā darbība ir lauksaimniecība” (kods 0101), un pašvaldības īpašuma tiesība uz to 14.09.2023. nostiprināta Ādažu pagasta zemesgrāmatas nodalījumā Nr. 100000734576.
3. Abas kadastrāli uzmērītās zemes vienības atrodas blakus viena otrai.
4. Atbilstoši Ādažu novada teritorijas plānojumam 2018.-2028. gadam, zemes vienība Ūbeļu iela 18 atrodas Jauktas centra apbūves teritorijā (JC1) un Dabas un apstādījumu teritorijā (DA), bet zemes vienība Ūbeļu iela 18A atrodas Savrupmāju apbūves teritorijā (DzS) un Mazstāvu dzīvojamās apbūves teritorijā (DzM).
5. Pirmsskolas izglītības iestādes būvniecības iecere atbilst Ādažu novada attīstības programmai (2021.-2027.): vidējā termiņa prioritātei “VTP5: Resursu efektīva izmantošana un attīstība” pasākumam “Ā5.1.2.6. Jaunas pirmsskolas izglītības iestādes projektēšana izveide / būvniecība”; vidējā termiņa prioritātei “VTP8: Pieejama un daudzpusīga izglītība” pasākumam “U8.1.2: Nodrošināt pirmsskolas izglītības pakalpojumus visiem novada bērniem no 1,5 gadu vecuma”.
6. Pirmsskolas izglītības iestādes projektēšanai un būvniecībai nepieciešams apvienot abas norādītās, blakus esošās zemes vienības, lai ievērotu būvniecības jomu regulējošo normatīvo aktu prasības.
7. Zemes ierīcības likuma 8. panta trešās daļas 2. punkts nosaka, ka zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.
8. Ministru kabineta 29.06.2021. noteikumi Nr. 455 „Adresācijas noteikumi” paredz, ka:
9. 2.9. apakšpunkts - adresācijas objekts ir dzīvošanai, saimnieciskai, administratīvai vai publiskai darbībai paredzēta ēka (turpmāk – ēka);
10. 2.10. apakšpunkts - adresācijas objekts ir zemes vienība, uz kuras ir atļauts būvēt šo noteikumu 2.9. apakšpunktā minētos objektus (turpmāk – apbūvei paredzēta zemes vienība);
11. 9. punkts - pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
12. Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.1. punkts nosaka, ka nekustamā īpašuma lietošanas mērķi atbilstoši vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes pašreizējai izmantošanai kadastrālās vērtēšanas vajadzībām nosaka zemes vienībai.
13. Ar domes 28.12.2022. lēmumu Nr. 598 “Par pašvaldības jaunas izglītības iestādes izveidošanu” nolemts atbalstīt pašvaldības jaunas izglītības iestādes projektēšanu un būvniecību zemes vienībā Ūbeļu iela 18, vienlaikus paredzot 2023. gada budžeta tāmes projektā līdzekļus šīs iestādes izvietošanai papildus nepieciešamā zemes īpašuma iegādei. Līdz ar to ir pamats piešķirt apvienotajai zemes vienībai tās paredzētajai izmantošanai atbilstošus nekustamā īpašuma lietošanas mērķus.
14. Pašvaldību likuma 4. panta pirmās daļas 4. un 15. punkts nosaka pašvaldībai autonomās funkcijas gādāt par iedzīvotāju izglītību, tostarp par pirmsskolas izglītības pieejamību, un saskaņā ar pašvaldības teritorijas plānojumu noteikt zemes izmantošanu un apbūvi.

Pamatojoties uz Pašvaldību likuma 4. panta pirmās daļas 4. un 15. punktu, Zemes ierīcības likuma 8. panta trešās daļas 2. punktu, Ministru kabineta 29.06.2021. noteikumu Nr. 455 „Adresācijas noteikumi” 2.9. un 2.10. apakšpunktu, 9. punktu, Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.1. punktu, kā arī Attīstības komitejas 11.10.2023. atzinumu, Ādažu novada pašvaldības dome

**NOLEMJ:**

1. Apvienot blakus esošās Ādažu novada pašvaldībai piederošās neapbūvētās zemes vienības, proti, zemes vienībai 0,5022 ha platībā ar kadastra apzīmējumu 8044 011 0193 Ūbeļu iela 18, Ādaži, Ādažu novads, pievienot zemes vienību 1,2863 ha platībā ar kadastra apzīmējumu 8044 011 0734, Ūbeļu iela 18A, Ādaži, Ādažu novads. Zemes vienību apvienošanas shēma – pielikums.
2. Piešķirt adresi Ūbeļu iela 18, Ādaži, Ādažu novads (adreses klasifikatora kods 105034980), 1. punktā norādītajai apvienotajai zemes vienībai 1,7885 ha (17885 m2) kopplatībā un noteikt nekustamā īpašuma lietošanas mērķus: “Izglītības un zinātnes iestāžu apbūve” (kods 0901) – piekritīgā platība 17030 m2, “Sportam un atpūtai aprīkotās dabas teritorijas” (kods 0503) – piekritīgā platība 855 m2.
3. Likvidēt adresi Ūbeļu iela 18A, Ādaži, Ādažu novads (adreses klasifikatora kods 106987150), jo tā nav piesaistīta nevienam adresācijas objektam.
4. Pašvaldības Centrālās pārvaldes Nekustamā īpašuma nodaļai organizēt 1. punktā norādīto zemes vienību apvienošanu (tai skaitā, kadastrālo uzmērīšanu) un pēc tās veikt nekustamā īpašuma lietošanas mērķu aktualizāciju Nekustamā īpašuma valsts kadastra informācijas sistēmas datos, atbilstoši 2. punktā noteiktajam.
5. Pašvaldības Centrālās pārvaldes Administratīvajai nodaļai nosūtīt lēmumu Valsts zemes dienestam uz e-adresi.
6. Apmaksāt 1. punktā norādīto zemes vienību (nekustamo īpašumu) apvienošanas izdevumus no pašvaldības Centrālās pārvaldes Nekustamā īpašuma nodaļas 2023. gada budžeta tāmes līdzekļiem.
7. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Valsts zemes dienestam uz e-adresi (e-noraksts)

NĪN (e-noraksts), CKS, GRN, APN - @

Čūriška, 28615546